Diari Oficial de la Generalitat Valenciana


Sumari del DOGV 6628, del 11-10-2011 (2011/10064)

Informació pública del pla de participació pública de l'estudi d'integració paisatgística d'una modificació del Pla General de Castelló de la Plana en l'àmbit de la unitat d'execució 09-UE-I, situada entre la quadra la Torta i la quadra Morteràs i terrenys limítrofs
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6628

Data del DOGV
:   11-10-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/10374


Organisme emissor
:   Ajuntament de Castelló de la Plana

Tipus de document
:   Anunci

Informació pública del pla de participació pública de l'estudi d'integració paisatgística d'una modificació del Pla General de Castelló de la Plana en l'àmbit de la unitat d'execució 09-UE-I, situada entre la quadra la Torta i la quadra Morteràs i terrenys limítrofs [2011/10651]  
En data 2 d'agost de 2011, aquesta Alcaldia va dictar el decret següent:  
  
«Vist que la mercantil Assets Found, SL va presentar, en data 4 d'agost de 2010, una instància en què manifestava la seua intenció de promoure una modificació del Pla General en l'àmbit de la unitat d'execució 09-UE-I i terrenys limítrofs, entre la quadra Morteràs i la quadra la Torta, amb el propòsit de variar la qualificació urbanística d'industrial a residencial i establir una nova ordenació detallada.  
  
Vist que a l'esmentada instància es va adjuntar una proposta de pla de participació pública de l'estudi d'integració paisatgística per a la modificació del Pla General en l'àmbit mencionat, que ha sigut examinat pels serveis tècnics.   
Vist que de l'article 11 de la Llei 4/2004, de 30 juny, de la Generalitat, d'Ordenació del Territori i Protecció del Paisatge, i dels articles 13 i següents i 48 i següents del Reglament de Paisatge de la Comunitat Valenciana, aprovat per Decret 120/2006, d'11 d'agost, del Consell, es desprén que en el supòsit d'elaboració de plans que prevegen un creixement urbà o la implantació de noves infraestructures resulta necessari elaborar un estudi d'integració paisatgística, que incorporarà un pla de participació pública, entre les activitats i mètode dels quals figuren l'exposició de les seues línies bàsiques i les consultes públiques.  
  
Per tot això, vistos els preceptes mencionats i els informes tècnic i jurídic, emesos en data 2 de març de 2011 i 19 d'abril de 2011 amb caràcter favorable, resolc:  
  
Primer. Exposar al públic durant el termini de 30 dies, comptadors des de la publicació del corresponent anunci en el Diari Oficial de la Comunitat Valenciana, la proposta del pla de participació pública per a definir els objectius de qualitat i la resta de consideracions que hauran de tindre's en compte per a elaborar l'estudi d'integració paisatgística que acompanyarà la modificació del Pla General de Castelló de la Plana en l'àmbit de la unitat d'execució 09-UE-I i terrenys limítrofs.  
  
  
Segon. Publicar així mateix l'anunci en un diari de difusió local, al tauler d'anuncis d'aquest Ajuntament i en la pàgina web municipal.»  
  
Durant el termini anteriorment indicat, qualsevol persona interessada podrà manifestar les seues observacions i opinions en matèria de paisatge. A aquest efecte, la consulta de la documentació podrà dur-se a terme en la Secció de Desenvolupament Urbanístic, a l'avinguda dels Germans Bou, núm. 16, 3r, en horari d'oficina de 09.00 a 14.00 hores, de dilluns a divendres, així com en la pàgina web municipal, l'adreça de la qual és .  
Del pla de participació pública forma part una enquesta, que podrà ser completada a través de l'esmentada pàgina web o presentada en el Registre d'aquest Ajuntament.  
  
Castelló de la Plana, 5 de setembre de 2011.- L'alcalde: Alfonso Bataller Vicent.